《杂曲歌辞。拜新月》
唐代·吉中孚妻

拜新月，拜月出堂前，暗魄深笼桂，虚弓未引弦。

拜新月，拜月妆楼上，鸾镜未安台，蛾眉已相向。

拜新月，拜月不胜情，庭前风露清，月临人自老，

望月更长生。东家阿母亦拜月，一拜一悲声断绝。

昔年拜月逞容仪，如今拜月双泪垂。回看众女拜新月，

却忆红闺年少时。

作者简介：中孚妻张氏，生卒不详，山阳人，工于诗，尤善歌行，诗名甚著。《诗薮外编》称她“可参张籍、王建间”，《唐音癸签》赞誉其诗为“尤彤管之铮铮者”。《全唐诗补编》存其诗一首。